मलेशिया में ब्रह्माकुमारीज़ की निदेशिका बीके मीरा ने इंडोनेशिया का दौरा किया, इस दौरान सबसे पहले उन्होंने राजधानी जकार्ता सेन्टर्स का अवलोकन किया, जिसके बाद सिपायंग तथा बोगोर में बीके मीरा ने सेल्फ इम्पारमेंट रिट्रीट में मौजूद 50 प्रतिभागियों को सम्बोधित किया। ये रिट्रीट आध्यात्मिक जागरुकता, एकता से भरी थी, जिसमें हर एक ने अपनी भावनाओं को खुलकर व्यक्त किया।
सुराबाया पूर्वी जावा प्रांत की राजधारी और इंडोनेशिया का दूसरा सबसे बड़ा शहर है, यहां भी बीके मीरा ने बीके फैमली से मुलाकात की, साथ ही ‘वन गॉड वन वर्ल्ड फैमली‘ विषय पर आयोजित पब्लिक इवेंट में मौजूद लोगों को अपने अनुभवों से लाभान्वित किया। इसी क्रम में आगे स्थानीय सेवाकेन्द्र के सामने वृक्षारोपण कार्यक्रम भी आयोजित किया गया।
इस दौरान बीके मीरा ने बाली में संस्थान के सभी 7 सेवाकेन्द्रों का अवलोकन किया, जिसके अन्तर्गत देनपसार के पीस हॉल में गीत व नृत्य की प्रस्तुति द्वारा उनका भव्य स्वागत किया गया, इस अवसर पर बाली के सभी सेवाकेन्द्रों के सदस्य भी मुख्य रुप से मौजूद थे। जिन्हें बीके मीरा ने सोल कॉन्शियस स्टेज का अनुभव करने के लिए वास्तविक आत्म सम्मान, अच्छा सोचने के लिए अपनी बुद्धि को सिखाने तथा कैसी भी परिस्थितियों में दूसरों के लिए हमेशा शुभभावनाएं रखने का आह्वान किया।